Eila Peitsalo

Eila Peitsalo () oli suomalainen näyttelijä, joka tuli tunnetuksi Suomen Kansallisteatterin ihasteltuna näyttelijänä sekä 1940- ja 1950-lukujen filmitähtenä. Hän oli Suomen Filmiteollisuuden vakituinen näyttelijä vuosina 1948–1954 ja teki pitkän uran Kansallisteatterissa, josta jäi eläkkeelle 1987. Valkokankaalla Peitsalo oli yleensä kiltti perheentyttö, herkkä aatelisneito tai pirteä seurapiirikaunotar. Eräs hänen tunnetuimpia filmiroolejaan oli Ulla Möllersvärd elokuvassa Tanssi yli hautojen, josta hän sai erinomaiset arvostelut. Poikkeuksiin kuului leimallinen vampin osa elokuvassa Yhden yön hinta.

 Varhaisvaiheet 

Eila Peitsalon vanhemmat olivat turkulainen talonmies, myöhempi näyttelijä ja näytelmäkirjailija Ilmari Peitsalo ja teatterissa kuiskaajana toiminut Ida Miettinen. Eila suoritti kansakoulun ja keskikoulun Turussa. Hänen elokuvauransa alkoi jo 17-vuotiaana, kun hän pääsi lehti-ilmoituksen kautta ensimmäiseen rooliinsa ja Tauno Palon vastanäyttelijäksi elokuvassa Laulava sydän (1948). Peitsalo opiskeli Göteborgin kaupunginteatterin oppilaskoulussa vuoden verran 1948–1949. 

 Ura 
 Elokuvat 

Elokuvamoguli T. J. Särkkä kiinnitti Peitsalon johtamansa Suomen Filmiteollisuuden vakituiseksi näyttelijäksi, ja hänen seuraava elokuvatehtävänsä oli pääosa elokuvassa Irmeli, seitsentoistavuotias (1948).Peter von Bagh: Suomalaisen elokuvan uusi kultainen kirja (2005), s. 552

Peitsalolla oli vuonna 1950 naispääosa epookkiromanssissa Tanssi yli hautojen. Hänen suoritustaan kehuttiin eläytyväksi ja lämpimän raikkaaksi. Peitsalo näytteli valkokankaalla enimmäkseen herkkiä ja pirteitä seurapiirityttöjä, rikoselokuvassa Yhden yön hinta hän sen sijaan teki vampin roolin. Sillanpää-filmatisoinnissa Poika eli kesäänsä vuonna 1955 Peitsalo tulkitsi toisessa naispääosassa eroottisia kokemuksia himoitsevaa kartanontytärtä. Peitsalo teki urallaan toistakymmentä elokuvaa, joista useimmissa hänellä oli naispääosa. Sivuosissa hänet nähtiin usein vaaleana maalaismimminä tai koulutyttönä, kuten avioliittohupailussa Vihaan sinua – rakas ja maaseutukuvauksessa Pitkäjärveläiset. Viimeisen elokuvaroolinsa Peitsalo näytteli Edvin Laineen komediassa Akallinen mies vuonna 1986.

 Teatteri 

Göteborgin jälkeen Peitsalo jatkoi opiskeluaan muun muassa Annie Mörkin yksityisoppilaana. Turun kaupunginteatteriin hän löysi tien äitinsä kautta. Peitsalo oli kiinnitettynä teatteriin opintojensa ohella 1947–1951. Samaan aikaan hänen elokuvauransa oli nousussa. Peitsalosta kiinnostui myös Suomen Kansallisteatteri, jonne hän siirtyi 1. heinäkuuta 1951. Peitsalo näytteli Kansallisteatterissa uransa loppuun, noin neljä vuosikymmentä.

Teatteriuran aikana Peitsalon rooliluettelo oli hyvin monipuolinen aina Prinsessa Ruususesta piikaan asti. Hänen huomattavimpiin näyttämötöihinsä lukeutuvat Prinsessa Ruususen ohella muun muassa Mariuksen Fanny, Kirsikkapuiston Anja ja Tohvelisankarin rouvan Karoliina. Eila Peitsalon viimeiseksi työksi Kansallisteatterissa jäi hoitajatar Porterin rooli näytelmässä Käärmeennahkatakki vuonna 1987.Martin, Timo, Niemi, Pertti & Tainio Ilona: Suomalaiset teatterit ja teatterintekijät (1974), s. 401 Hän oli tällöin saanut tittelin ”Kansallisteatterin kaunein näyttelijä”.

 Televisio 

Peitsalo nähtiin 1950-luvun lopusta vuoteen 1988 asti myös useissa televisiotuotannoissa. Hänen roolejaan olivat muun muassa Phyllis North Huivissa (1962) ja Elsa televisioelokuvassa Hänen olivat linnut (1976). Viimeiseksi televisiotyöksi jäi selvänäkijän rooli minisarjassa Painajainen (1988).

 Yksityiselämä 

Eila Peitsalo oli naimisissa elokuvaaja Pentti Unhon kanssa 1952–1965, ja he saivat kaksi lasta. Peitsalo menehtyi 66-vuotiaana vuonna 1997.

 Valikoidut teatteriroolit 

 Vuosi Näytelmä Rooli 1951  Karuselli  sisar Jenny Päivä tuhannesta  Jane Seymour 1952  Saituri  Mariane Prinsessa Ruusunen  Prinsessa Ruusunen 1953  Kesäyön unelma  Puck 1955  Venetsian kauppias  Nerissa 1956  Kyyhkysen ääni  Sally Middleton 1957  Korpit  Blanche 1958  Oi nuoruus  Mildred 1960  Juorukoulu  Maria

 Vuosi Näytelmä Rooli 1961  Katupeilin takana  Valborg (Vappu) Biörcke 1962  Myrskylintu  Sofia 1963  Kirsikkapuisto  Anja Dantonin kuolema  Julie 1966  Marius  Fanny 1967  Viisi vekkulia  Mirjam Nieminen 1972  Tukkijoella  Leena 1977  Rummut yössä  Auguste / Lotte 1980  Kultainen vasikka  Aliina 1985  Tohvelisankarin rouva  Karoliina

 Filmografia 
Elokuvat Vuosi Elokuvan nimi Rooli 1948  Laulava sydän  sairaanhoitaja Rauni Verkkola Irmeli, seitsentoistavuotias  Irmeli Svanberg 1949  Isäntä soittaa hanuria  Pirkko Hurulainen 1950  Tanssi yli hautojen  Ulla Möllersvärd Isäpappa ja keltanokka  Ulla Tammela 1951  Vihaan sinua – rakas  Mirja Karnala Pitkäjärveläiset  Regina Tuomaantytär 1952  Yhden yön hinta  Vamppi Tervetuloa aamukahville  Kirsti Pulmu 1953  Se alkoi sateessa  Vuokko Takala Jälkeen syntiinlankeemuksen  Anja 1954  Kunnioittaen  Marketta Saari 1955  Poika eli kesäänsä  Malkamäen Olga Pekka ja Pätkä puistotäteinä  sihteeri Anna-Liisa Raikas 1956  Lain mukaan  Maria Toikka 1962  Ihana seikkailu  Hélène de Trévillac 1963  Turkasen tenava!  lastenhoitaja Maija Koskinen 1974  Vastamyrkky  Anna Norenius 1976  Hänen olivat linnut  Elsa 1983  Akaton mies  Liisan äiti 1986  Akallinen mies 

 Lähteet 
 Viitteet 

 Aiheesta muualla 




Luokka:Suomalaiset näyttelijät
Luokka:Vuonna 1931 syntyneet
Luokka:Vuonna 1997 kuolleet